Nimfa (biologija)
Nimfa – nariuotakojų gyvūnų (erkių, kai kurių vabzdžių) vystymosi stadija po išsiritimo iš kiaušinio iki tapimo subrendusiu suaugusiu individu be ryškios metamorfozės. Nimfa panaši į suaugėlį, tik pilnai nesusiformavusiais dauginimosi organais, o sparnuotųjų vabzdžių atveju – ir sparnais. Augdama nimfa keletą kartų neriasi ir suaugėliu tampa be lėliukės tarpsnio.